钦定古今图书集成/明伦汇编/氏族典/第400卷 > 史子见
## 钦定古今图书集成/明伦汇编/氏族典/第400卷 > 史子见

按《湖广通志》：“子见，黄冈诸生。崇祯癸未，里有毛主伯
者，受献贼伪总兵，至新家冲招兵。子见愤甚，杀主伯，
断其头，馀窜走。献忠怒，下令三日不获。子见者屠其
乡。子见挺身往，贼碎磔之，筋肉都尽，骨犹屹立不僵，
仍锁其项于彰孝坊。夜分，锁脱骨，走临湖寺。次日，贼
大索，获之，复刃其首。”